Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 70/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2002/C 117/02)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS/12/01

Κράτος μέλος: Δανία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Εθνική πρωτοβουλία για την προώθηση του τουρισμού με τη μορφή βασικής χρηματοδότησης από την κεντρική κυβέρνηση για οργανισμούς περιφερειακής ανάπτυξης του τουρισμού

Νομική βάση: Finansloven 2001

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Το συνολικό ύψος της κρατικής χρηματοδότησης των οργανισμών περιφερειακής ανάπτυξης του τουρισμού προβλέπεται να φθάσει τα 30 εκατομμύρια DKK ετησίως για την πενταετία 2001-2005. Τα χρήματα θα προέρχονται από τον ετήσιο κρατικό προϋπολογισμό

Μέγιστη ένταση ενίσχυσης: Το Υπουργείο Βιομηχανίας και Εμπορίου θα χορηγήσει ενισχύσεις σε οργανισμούς περιφερειακής ανάπτυξης υπό την προϋπόθεση ότι ένα μεγάλο μέρος των δραστηριοτήτων τους συνιστά δημόσια υπηρεσία και θα απαιτεί τη χρησιμοποίηση του υπολοίπου για δραστηριότητες επιλέξιμες βάσει του κανονισμού (ΕΚ) αριθ. 70/2001 της Επητροπής για τις κρατικές ενισχύσεις προς ΜΜΕ και του κανονισμού (ΕΚ) αριθ. 68/2001 της Επιτροπής για τις εκπαιδευτικές ενισχύσεις

Το ανώτατο όριο έντασης ενίσχυσης θα είναι 50 % για υπηρεσίες συμβούλων

Ημερομηνία εφαρμογής: Ενισχύσεις μπορούν να χορηγούνται από τις 20 Φεβρουαρίου 2001 και μετά

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Δεκεμβρίου 2005

Στόχος της ενίσχυσης: Οι οργανισμοί περιφερειακής ανάπτυξης αποτελούν σήμερα τους περιφερειακούς αρμόδιους φορείς στην προσπάθεια προώθησης του τουρισμού από το δημόσιο. Καλούνται να αναπτύσσουν και να εφαρμόζουν στρατηγικές ανάπτυξης του τουρισμού στην περιφέρεια, σε συνεργασία με ιδιωτικές τουριστικές επιχειρήσεις καθώς και δημόσιους φορείς από το χώρο της υπαίθρου και τον πολιτιστικό χώρο

Στόχος της πρωτοβουλίας αυτής είναι κυρίως η διατήρηση της θέσης των οργανισμών αυτών ως περιφερειακών παραγόντων χρηματοδοτούμενων εν μέρει από το κράτος, μέσω των οποίων οι ιδιωτικές τουριστικές επιχειρήσεις και οι δημόσιοι φορείς ανάπτυξης της υπαίθρου και πολιτιστικών δραστηριοτήτων μπορούν να αναπτύξουν μια κοινή στρατηγική και να αναλάβουν κοινές αναπτυξιακές πρωτοβουλίες προς όφελος της περιφέρειας στο σύνολό της

Ο συγκεκριμένος στόχος που είναι επιλέξιμος βάσει του κανονισμού (ΕΚ) αριθ. 70/2001 είναι η παροχή συμβουλών και πληροφοριών σε επιχειρήσεις, οργανισμούς, ενώσεις ή ιδρύματα από το χώρο της υπαίθρου και το πολιτιστικό χώρο που αναπτύσσουν τουριστικές δραστηριότητες στην περιοχή. Αυτό μπορεί να λάβει τη μορφή ειδικών διαλέξεων στο τέλος της εργάσιμης ημέρας, σεμιναρίων κ.λπ.

Οικείοι οικονομικοί τομείς: Η πρωτοβουλία αποβλέπει στη γενική υποστήριξη του τουριστικού κλάδου. Βοήθεια παρέχεται καταρχήν σε οποιαδήποτε επιχείρηση, ένωση, οργανισμό ή ίδρυμα από το χώρο της υπαίθρου ή τον πολιτιστικό χώρο που αναπτύσσει τουριστικές δραστηριότητες σε κάποιο βαθμό

Άμεσοι δικαιούχοι της ενίσχυσης θα είναι οι οργανισμοί περιφερειακής ανάπτυξης του τουρισμού, υπό τον τίτλο 91 της NACE, δραστηριότητες οργανώσεων π.δ.κ.α.

Το πεδίο της πρωτοβουλίας είναι μεγάλο και ενισχύσεις θα διατίθενται για δραστηριότητες που επιτρέπουν έμμεσα την προώθηση του τουρισμού στις ακόλουθες κατηγορίες NACE

55.1 Ξενοδοχεία

55.2 Εγκαταστάσεις κατασκήνωσης

55.3 Εστιατόρια

63.3 Ταξιδιωτικά γραφεία και επιχειρήσεις οργανωμένων εκδρομών

70.3 Εκμίσθωση ακινήτων

71.1 Εκμίσθωση αυτοκινήτων

74.8 Διάφορες άλλες επιχειρηματικές δραστηριότητες

Μέρος 91 Δραστηριότητες οργανώσεων π.δ.κ.α.

92.3 Άλλες δραστηριότητες θεάματος

92.5 Δραστηριότητες βιβλιοθηκών, αρχειοφυλακείων, μουσείων και λοιπές πολιτιστικές δραστηριότητες

Επωνυμία και διεύθυνση της επιδοτούσας αρχής: Υπουργείο Βιομηχανίας και Εμπορίου (Erhvervsministeriet) Slotsholmsgade 10-12 DK - 1216 Copenhagen K

και

Τουριστικός Οργανισμός της Δανίας (Danmarks Turistråd) Styrelsesafdelingen Vesterbrogade 6D DK - 1620 Copenhagen V

Αριθμός ενίσχυσης: XS/39/01

Κράτος μέλος: Ηνωμένο Βασίλειο

Περιφέρεια: Σκωτία (εκτός Highlands και Islands of Scotland)

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Scottish Enterprise Business Advisory Services καθεστώς για ΜΜΕ

Νομική βάση: Enterprise and New Towns (Scotland) Act 1990, as amended by Scottish Statutory Instrument 2001 No 126

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Τα ακριβή ποσά που δαπανήθηκαν στο πλαίσιο του καθεστώτος βασίζονται στη ζήτηση για τα επιμέρους τμήματα. Ωστόσο, ο προϋπολογισμός για το καθεστώς δεν υπερβαίνει τα 100 εκατομμύρια GBP ετησίως

Μέγιστη ένταση ενίσχυσης: i) Διακριτική ενίσχυση έως 50 % ακαθάριστο θα παρασχεθεί για συμβουλευτικές υπηρεσίες παρεχόμενες από εξωτερικούς συμβούλους προς νέες ή ήδη υπάρχουσες ΜΜΕ σε τομείς όπως το μάνατζμεντ, τα δημοσιονομικά θέματα, οι νέες τεχνολογίες (ιδίως η τεχνολογία της πληροφορίας), το ηλεκτρονικό εμπόριο, ο έλεγχος της μόλυνσης, η προστασία των δικαιωμάτων πνευματικής ιδιοκτησίας και άλλων συναφών δικαιωμάτων, καθώς και για την εκτίμηση της σκοπιμότητας των νέων σχεδίων, την εισαγωγή περιβαλλοντικών τεχνολογιών και για θέματα σχεδιασμού. Τα συνήθη έξοδα λειτουργίας της επιχείρησης αποκλείονται από την ενίσχυση

ii) Θα παρασχεθεί διακριτική ενίσχυση για πρόσθετα γενικά έξοδα που συνδέονται με τις τεχνικές επιταγές μιας διαδικασίας συνδεδεμένης με την τεχνολογία και με την ανάπτυξη του προϊόντος, περιλαμβανομένου του πρόσθετου τεχνικού προσωπικού που έχει διατεθεί ειδικά για το σχέδιο. Στις ενισχυόμενες περιοχές, η εν λόγω ενίσχυση δεν υπερβαίνει το ανώτατο όριο της περιφερειακής ενίσχυσης για επενδύσεις που καθορίζεται στο χάρτη που εγκρίθηκε από την Επιτροπή, ενώ στις μη ενισχυόμενες περιοχές περιορίζεται στο 15 % για τις μικρές επιχειρήσεις και στο 7,5 % για τις μεσαίες επιχειρήσεις

iii) Παρέχεται διακριτική ενίσχυση για την αγορά ειδικού κεφαλαιουχικού εξοπλισμού ή/και στοιχείων του ενεργητικού που συνδέονται με το σχέδιο ανάπτυξης και είναι συμπληρωματικά ως προς τις ΜΜΕ. Η ενίσχυση αυτή στις ενισχυόμενες περιοχές δεν θα υπερβεί το ανώτατο όριο της περιφερειακής ενίσχυσης για επενδύσεις που προσδιορίζεται στο χάρτη που εγκρίθηκε από την Επιτροπή, ενώ στις μη ενισχυόμενες περιοχές περιορίζεται στο 15 % για τις μικρές επιχειρήσεις και στο 7,5 % για τις μεσαίες επιχειρήσεις

iv) Διακριτική ενίσχυση για συμμετοχή σε εκθέσεις. Το ακαθάριστο ποσό της ενίσχυσης δεν θα υπερβεί το 50 % των πρόσθετων δαπανών για ενοικίαση, εγκατάσταση και διαχείριση του περιπτέρου

Ημερομηνία εφαρμογής: 2 Φεβρουαρίου 2001

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Δεκεμβρίου 2006

Στόχος της ενίσχυσης: Ο γενικός στόχος του καθεστώτος είναι να συμβάλει στην ανάπτυξη της περιφερειακής ανταγωνιστικότητας της περιοχής που καλύπτεται από το εν λόγω καθεστώς, ενισχύοντας τις ΜΜΕ της εν λόγω περιοχής και εξασφαλίζοντας προστιθέμενη αξία στις τοπικές υπηρεσίες. Το καθεστώς καλύπτει ευρύ φάσμα επιμέρους δραστηριοτήτων του Scottish Enterprise Network στο πλαίσιο του γενικού τομέα των υπηρεσιών παροχής συμβουλών στις επιχειρήσεις. Οι πρωταρχικοί στόχοι του καθεστώτος είναι η ενίσχυση κάθε είδους ΜΜΕ (μικρές και μεσαίες επιχειρήσεις) ώστε να γίνουν ανταγωνιστικές και να εξασφαλιστεί η προστιθέμενη αξία για τα τοπικά προϊόντα και υπηρεσίες. Το καθεστώς ενισχύσεων καλύπτει θέματα σχετικά με τις παρεμβάσεις στο μάνατζμεντ και σε άλλες πτυχές της ζωής των επιχειρήσεων, την ανταγωνιστικότητα και την ανάπτυξη, τη βιωσιμότητα των ΜΜΕ, την τεχνολογία και τη διεύρυνση του τεχνικού δυναμικού των ΜΜΕ της περιοχής, την καινοτομία και τη θέση σε εφαρμογή των νέων προϊόντων. Οι ενισχύσεις παρέχονται σε ευρύ φάσμα τομέων και βιομηχανιών

Οικείοι οικονομικοί τομείς: Το καθεστώς αυτό εφαρμόζεται σε όλους τους τομείς, αλλά στους κατωτέρω αναφερόμενους τομείς εφαρμόζεται μόνο εφόσον δεν αντίκειται στις σχετικές κατευθυντήριες γραμμές του τομέα:

- γεωργία

- αλιεία και υδατοκαλλιέργειες

- ναυπηγική

- βιομηχανία άνθρακα και χάλυβα

- αυτοκίνητα οχήματα

- συνθετικές ίνες

Επωνυμία και διεύθυνση της επιδοτούσας αρχής: Scottish Enterprise 120 Bothwell Street Glasgow Scotland G2 7JP United Kingdom

Άλλες πληροφορίες: Το εν λόγω καθεστώς ενισχύσεων εφαρμόζεται σύμφωνα με τον κανονισμό (ΕΚ) αριθ. 70/2001, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις (ΕΕ L 10 της 13.1.2001)

Αριθμός ενίσχυσης: XS/48/01

Κράτος μέλος: Ελλάδα

Περιφέρεια: Όλη η χώρα

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Επιχειρηματικά σχέδια για πολύ μικρές και μικρές επιχειρήσεις, όπως ορίζονται με τη σύσταση της Επιτροπής της 3ης Απριλίου 1996

Νομική βάση: N. 2244/94 (άρθρο 7 παράγραφος 4) και Π.Δ. 98/96

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Η δράση προβλέπεται να προκηρυχθεί για πρώτη φορά τον Σεπτέμβριο του 2001 και να επαναπροκηρυχθεί άλλη μια φορά εντός του ορίζοντα εφαρμογής του επιχειρησιακού προγράμματος για την ανταγωνιστικότητα (2000-2006). Η εκτιμώμενη δημόσια δαπάνη και για τους δύο κύκλους της προκήρυξης θα ανέλθει σε 25 δισεκατομμύρια δραχμές (73,4 εκατομμύρια ευρώ)

Μέγιστη ένταση ενίσχυσης: 40 % μόνο επιχορήγηση

Ημερομηνία εφαρμογής: Πρώτη προκήρυξη τον Σεπτέμβριο του 2001

Διάρκεια χορήγησης του καθεστώτος ή της μεμονωμένης ενίσχυσης: 2001-2006

Στόχος της ενίσχυσης: Σκοπός της δράσης είναι η ενίσχυση πολύ μικρών και μικρών μεταποιητικών επιχειρήσεων (ΠΜΕ και ΜΕ) που απασχολούν έως 50 εργαζομένους, με στόχο τη βελτίωση των ανταγωνιστικών τους χαρακτηριστικών, μέσω της υλοποίησης ενός ολοκληρωμένου επιχειρηματικού σχεδίου διετούς διάρκειας, το οποίο περιλαμβάνει δράσεις τεχνολογικού και οργανωτικού εκσυγχρονισμού

Οικείοι οικονομικοί τομείς: Όλοι οι τομείς, με εξαίρεση τους ακόλουθους:

- γεωργία

- αλιεία

- υδατοκαλλιέργειες

- ενισχύσεις που συνδέονται με εξαγόμενες ποσότητες και με δίκτυα διανομής

- ειδικούς τομείς με περιοριστικά πλαίσια (χάλυβας, ναυπηγεία, αυτοκινητοβιομηχανία, συνθετικές ίνες κ.λπ.)

Επωνυμία και διεύθυνση της επιδοτούσας αρχής: Υπουργείο Ανάπτυξης Γενική Γραμματεία Βιομηχανίας

Διεύθυνση Μικρομεσαίων Επιχειρήσεων

Διευθυντής: Ι. Πατίρης Τηλ.: (30-1) 779 11 71 Φαξ: (30-1) 779 76 36

Άλλες πληροφορίες: Το ύψος της ενίσχυσης ανά επιχείρηση δεν θα υπερβεί σε καμία περίπτωση το ποσό των 200000 ευρώ, ενώ κατά μέσο όρο θα ανέλθει στα 100000 ευρώ

Η ισχύς του κανονισμού απαλλαγής λήγει στις 31 Δεκεμβρίου 2006, ακολουθούμενη από εξάμηνη μεταβατική περίοδο

Αριθμός ενίσχυσης: XS/55/01

Κράτος μέλος: Ομοσπονδιακή Δημοκρατία της Γερμανίας

Περιφέρεια: Κάτω Σαξονία (Landkreis Lüchow-Dannenberg)

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Οδηγία σχετικά με τη χορήγηση ενισχύσεων για την ενίσχυση μεμονωμένων μικρομεσαίων επιχειρήσεων του Landkreis Lüchow-Dannenberg

Νομική βάση: § 108 der Niedersächsischen Landkreisordnung (NLO) in der Fassung vom 22.8.1996 (Niedersächsisches Gesetz- und Verordnungsblatt S. 365) i. V. mit § 65 der Niedersächsischen Gemeindeordnung (NGO) in der Fassung vom 22.8.1996 (Niedersächsisches Gesetz- und Verordnungsblatt S. 382)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 150000 ευρώ

Μέγιστη ένταση ενίσχυσης: Το σύνολο του Landkreis Lüchow-Dannenberg περιλαμβάνεται στον εγκεκριμένο από την Επιτροπή εθνικό χάρτη ενισχύσιμων περιοχών

Η ενίσχυση ανέρχεται:

- για μικρές επιχειρήσεις το πολύ μέχρι 25 %

- για επιχειρήσεις μεσαίου μεγέθους το πολύ μέχρι 17,5 %

των επιλέξιμων επενδυτικών δαπανών

Πρέπει να τηρούνται οι κανόνες σώρευσης

Ημερομηνία εφαρμογής: 1η Ιουλίου 2001

Διάρκεια χορήγησης του καθεστώτος ή της μεμονωμένης ενίσχυσης: Από 1η Ιουλίου 2001 έως 31 Δεκεμβρίου 2006

Στόχος της ενίσχυσης: Η ενίσχυση υποστηρίζει την ανταγωνιστικότητα και την προσαρμοστικότητα μικρών και μεσαίου μεγέθους επιχειρήσεων του Landkreis Lüchow-Dannenberg, παρέχει κίνητρα για τη δημιουργία νέων και την εξασφάλιση υφιστάμενων θέσεων απασχόλησης και, ως εκ τούτου, έχει θετική διαρθρωτική επίδραση

Η ρύθμιση δεν καλύπτει ενισχύσεις διάσωσης και αναδιάρθρωσης προβληματικών επιχειρήσεων [κατά την έννοια των κατευθυντήριων γραμμών για τις κρατικές ενισχύσεις για τη διάσωση και αναδιάρθρωση προβληματικών επιχειρήσεων (ΕΕ C 288 της 9.10.1999)]

Ενισχύονται τα ακόλουθα είδη επενδύσεων:

- συγκρότηση παραγωγικής μονάδας

- επέκταση παραγωγικής μονάδας, εφόσον ο αριθμός των μονίμων θέσεων πλήρους απασχόλησης αυξάνεται εξαιτίας της επένδυσης κατά 15 %

- ορθολογιστική οργάνωση, διαφοροποίηση ή εκσυγχρονισμός παραγωγικής μονάδας, εφόσον αυτό εξυπηρετεί τη συνέχιση των δραστηριοτήτων της μονάδας και την εξασφάλιση της πλειοψηφίας των θέσεων απασχόλησης

- αγορά παραγωγικής μονάδας απειλούμενης με κλείσιμο, εφόσον πραγματοποιείται υπό τους κανόνες της αγοράς

Οι νέες θέσεις απασχόλησης που δημιουργούνται με την ενίσχυση πρέπει να διατηρηθούν τουλάχιστον επί μία διετία μετά την καταβολή της επιδότησης

Η ενίσχυση λαμβάνει τη μορφή επενδυτικών επιδοτήσεων

Επιλέξιμα προς ενίσχυση είναι όλα τα αποσβέσιμα πάγια ενσώματα και ασώματα περιουσιακά στοιχεία

Οικείοι οικονομικοί τομείς: Αίτηση δύνανται να υποβάλουν ΜΜΕ του παραγωγικού, βιοτεχνικού, και εμπορικού τομέα, του τομέα των ξενοδοχείων και εστιατορίων, του τομέα παροχής υπηρεσιών που απασχολούν λιγότερα από 50 άτομα και επιχειρηματίες με έδρα στο Landkreis Lüchow-Dannenberg

Απαγορεύεται η ενίσχυση επιχειρήσεων που ανήκουν σε ευαίσθητους τομείς

Επωνυμία και διεύθυνση της επιδοτούσας αρχής: Gesellschaft für Wirtschafts- und Beschäftigungsförderung Lüchow-Dannenberg GmbH Burgstraße 1 D - 29439 Lüchow ( Wendland )

Άλλες πληροφορίες: κ. Berg Τηλ. (49) 58 41 12 06 71 Φαξ: (49) 58 41 12 02 78